| **№** | **Дата на получаване** | **Въпрос** | **Разяснения от СНД** |
| --- | --- | --- | --- |
| **Дата на разясненията от СНД: 21.08.2023 г.** | | | |
| 12 | 12.07.2023 г. | Здравейте,  Моля за разяснение по следните въпроси:   1. в Допустими дейности за Дейност 1 е записано, че е допустимо "изграждане/реконструкция на физическа инфраструктура, предназначена за разполагане на електронни съобщителни мрежи." Същевременно в т. 7 Допустими партньори не са посочени телекомуникационните оператори, които са лицензирани да изграждат съответната инфраструктура. Моля за отговор допустим партньор по процедурата ли са телекомуникационните оператори за изграждане на довеждаща инфраструктура, необходима за телекомуникационната мрежа. 2. В Приложение 18 КРИТЕРИИ И МЕТОДОЛОГИЯ за оценка в Критериите за техническа и финансова оценка, т. 6 "Наличие на устройствено планиране за съответната довеждащата техническа инфраструктура(ВиК, ел., път и др.), предвидена за изграждане в рамките на Дейност 1", не става ясно ако в проекта по Дейност 1 е предвидено изграждането на един вид довеждаща техническа инфраструктура ( напр. електро) и за нея е представен влязъл в сила ПУП ще получи ли максималната оценка от 9 точки.   В критерия за маскимална оценка е посочено: "Представен е влязъл в сила ПУП-ПП за всички видове довеждаща техническа инфраструктура (ВиК, ел., път и др.), предвидена за изграждане с Дейност 1 от инвестиционното намерение"  Т.е. ако е предвидено за изграждане само един вид довеждаща техническа инфраструктура и за нея имаме ПУП каква оценка ще получи проектното предложение по критерий 6. | Съгласно раздел 8.2. „Допустими категории дейности“ от Условията за кандидатстване (УК) по настоящата процедура, по Дейност 1: Изграждане, реконструкция и/или рехабилитация на довеждаща техническа инфраструктура до индустриалния парк/зона, се дава възможност за изграждане на нова, реконструкция и/или рехабилитация на съществуваща физическа инфраструктура – тръбна мрежа и съоръжения, предназначена за разполагане на електронни съобщителни мрежи (кабели), а не самото полагане на кабелната мрежа, като **комуникационните оператори не са допустим партньор.**  Това обстоятелство е продиктувано именно от изискванията на Закона за държавните помощи (ЗДП). Финансовата помощ по Дейност 1 не представлява държавна помощ за предприятие по смисъла на § 1, т. 7 от ДР на ЗДП, в случай че са изпълнени кумулативно следните условия:  финансовото подпомагане е за изграждане на елементи на публична (държавна или общинска) техническа инфраструктура или за техническа инфраструктура, чрез която се предоставя услуга от обществен интерес на неопределен кръг лица (за пренос и разпределение на електроенергия и природен газ), до границите на индустриалния парк/зона;  средствата се предоставят на орган на изпълнителната власт, публично предприятие или търговец (притежаващ законов монопол) в качеството му на собственик на инфраструктурата, съответен възложител по чл. 7 от Закона за обществените поръчки за проектирането и изграждането на инфраструктурата;  дейностите се възлагат по реда на Закона за обществените поръчки;  ползватели на инфраструктурата са всички съществуващи и потенциални потребители при равни и недискриминационни условия.  В случай, че в предложението за изпълнение на инвестиция (ПИИ) не са изпълнени изисквания, заложени в УК по режим „непомощ“, разходите за Дейност 1, предвидени в ПИИ, няма да подлежат на финансиране.  В тази връзка, от една страна, полагането на кабелна мрежа в тръбната мрежа, а от друга – телекомуникационните оператори като партньор, се явяват недопустими по настоящата процедура.  Изграждането и експлоатацията на физическа инфраструктура, предназначена за разполагане на електронни съобщителни мрежи, е допустимо при спазване на условията на действащата нормативна уредба регулираща тези отношения, вкл. Закона за устройство на територията и Закона за електронните съобщителни мрежи и физическа инфраструктура.  По отношение на Дейност 1, представянето на влязъл в сила ПУП-ПП не е задължително условие, но при наличие на такъв (**в случай че същият е необходим**) за съответния елемент (един или няколко) предвидени в ПИИ, попада в обхвата и оценката на критерий 6, като получава максимален брой точки при наличието на ПУП-ПП за **всички обосновани като необходими** за конкретното инвестиционно предложение елементи (един или повече) на довеждаща техническа инфраструктура.  В тази връзка, наличните документи за кандидатстване се оценяват спрямо обследваните с прединвестиционното проучване и заложени за изпълнение в ПИИ елементи на техническа инфраструктура. |